钦定古今图书集成/明伦汇编/氏族典/第127卷 > 陈良谟
## 钦定古今图书集成/明伦汇编/氏族典/第127卷 > 陈良谟

按《万姓统谱》，“良谟字忠夫，安吉人。生甫十月丧父，母
郁氏育之。登正德进士。母卒，哀毁庐墓。起仪制司郎
中，分校京闱，历官贵州参政。年四十即以疾乞休。恬
淡寡欲，睦族敦本，有古风。所著有《天目山房集》数十
卷，《和陶小稿》《见闻纪训》等书。其诗文温醇典雅，卒年
九十有一。